પૂર્વ સોલીસિટર જનરલ મોહન પરાસરના મતે, જ્યારે સરકાર ખૂબ મજબૂત હોય ત્યારે ન્યાયતંત્ર ખૂબ નબળું પડતું હોય છે. ૫૦ સભ્યો કોઈ પણ સંજોગોમાં આખાય ન્યાયતંત્રને ચકાસણીની એરણે ન લઈ જઈ શકે. તેમ છતાં આવા કૃત્ય દ્વારા લોકોની આંખો ખોલવાનું અને દરેક સંસ્થાને જાગૃત કરવાનું કામ થાય છે. સરકાર અને ચીફ જસ્ટિસ બંને સંસ્થાની વ્યાખ્યામાં જ આવે. પૂર્વ ચીફ જસ્ટિસ ઑફ ઇન્ડિયા કે. જી. બાલકૃષ્ણન અને આર.એમ. લોઢા કહે છે કે, ઇમ્પિચમેન્ટનો કાયદો ૬૦ વર્ષ જૂનો છે. એમાં ફેર વિચારણા કરવાની જરૂર છે.